સત્ય એ છે કે દરેકે સત્ય (ઈશ્વર) જાતે શોધવું પડે છે તેના કોઈ રેડીમેઈડ ઉત્તરો ક્યારેય સંતોષ આપી નથી શકતાં. જેમ ગોળનો સ્વાદ કે મિઠાશ કેવી તો તે ચાખ્યા વગર કે અનુભવયા વગર ન જાણી શકાય તો ઈશ્વર કેમ કરી વ્યાખ્યાઓ કરી કહી શકાય. હા, એક વાત ચોક્કસ છે તમે માર્ગ વિનાનઓ અપનાવો કે ધર્મનો કે અન્ય પણ આખરી સત્ય જે ઉપલબ્ધ્ધ થાય છે તે એક જ હોય છે. બે મારગની ભાષામાં ફર્ક હોઈ શકે પરંતુ વાત એક જ હોય. વોટર કહો કે પાણી. ચાખ્યા પછી કોઈ ફર્ક નથી. વિજ્ઞાન કહે છે કે અહિં એનર્જી સિવાય બિજું કશું છે જ નહી. આ એનર્જીનો જથ્થો ક્યારેય ઘટી કે વધી શકે નહી. એનર્જી જુદી જુદી રીતે પ્રગટ થાય છે. આ વિજ્ઞાનની ભાષા છે. ધર્મ કહે,(નરસૈયો કહે) એક તૂં શ્રી હરી જુજવા રુપે અનંત ભાષે.” આમાં ફર્ક ક્યાં આવ્યો? બન્ને વાતમાં કોઈ ફર્ક નથી જે આપણને ફર્ક દેખાય છે તે આપણા ભેજાને કારણે જે કન્ડીશન્ડ છે તેને કારણે દેખાય છે પરંતુ મારું ભેજું તો સર્વ શ્રેષ્ઠ. એ કાંઈ કન્ડીશન્ડ હોય? આપણે સ્વિકારી નથી શકતાં અને જે સામે છે તે જોઈ નથી શકતાં.